ועדת הכספים, כנסת 20, פרוטוקול מספר 920, 2018-01-16 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מבקש להודיע, שהבעיה עם מד"א ככל הנראה הסתיימה.

משה גפני: נכנסו לעניין סגן שר הבריאות הרב ליצמן, גם שרת המשפטים איילת שקד, גם יושב ראש הקואליציה דודי אמסלם ורכז הקואליציה בוועדת הכספים מיקי זוהר והנושא הזה - גם מבחינת התשלום לאיחוד הצלה וגם הנושא של הקריאות שצריך להעביר - מטופל.

משה גפני: מה שהפליא אותי, שבמשך שנה שלמה הייתה פה העברה, אני זעקתי שמדינה מתוקנת צריכה לסייע לכל מי שעוסק בהצלת חיים ואת אף אחד זה לא עניין.

משה גפני: רק לאחרונה זה עלה על סדר היום, אני שמח שזה עלה על סדר היום.

משה גפני: אני תומך במד"א ואני תומך באיחוד הצלה ובכל מי שעוסק - בהתנדבות צריך לומר – בהצלת חיים ואני מקווה שהבעיות האלה לא יישנו.

משה גפני: אני פניתי למשרד האוצר לאחר שהם אמרו אתמול שההעברות לא תקפות - ההעברות שהיו ב-2017 - שיביאו העברה חדשה ושיביאו אותה מהר ואני אבקש מחברי הוועדה לאשר אותה.

משה גפני: אני שמח שזה הסתיים, אני מקווה שהבעיות לא יחזרו.

משה גפני: אנחנו נמצאים עם יד על הדופק.

משה גפני: מדינה מתוקנת צריכה לסייע לכל מי שעוסק בהצלת חיים ולתת לו את הכלים הדרושים לכך.

משה גפני: אני עובר לסדר היום: צו מס הכנסה (קביעת תשלומים בעד עיבוד יהלומים ובעד מסחר ביהלומים כהכנסה) (תיקון), התשע"ח-2017.

משה גפני: הבקשה הזאת אושרה, רק הוגשה עליה רביזיה של חבר הכנסת סמורטיץ.

משה גפני: הבקשה לדיון מחדש, מי בעד אישור הרביזיה ירים את ידו.

משה גפני: מי נגד.

משה גפני: בעד – אין

משה גפני: נמנעים – אין הרביזיה לא התקבלה.

משה גפני: הרביזיה לא אושרה ועל כן הצו הזה אושר.

משה גפני: אנחנו עוברים לצו מס הכנסה (קביעת תשלומים בעד שירותים או נכסים כהכנסה).

משה גפני: זה לא אושר, נכון?

<אייל לב ארי: לא.

<אייל לב ארי: הייתה הצעה, הוועדה הצביעה נגד - - -

משה גפני: כן, הוועדה הייתה נגד ואני הגשתי רביזיה.

משה גפני: מי בעד הרביזיה ירים את ידו, מי נגד.

משה גפני: בעד – 1

משה גפני: נמנעים – אין הרביזיה התקבלה.

משה גפני: הרביזיה התקבלה ומכיוון שהרביזיה התקבלה אני מבקש להצביע על צו מס הכנסה (קביעת תשלומים בעד שירותים או נכסים כהכנסה) (תיקון).

משה גפני: מי בעד הצו ירים את ידו, מי נגד.

משה גפני: בעד – 1

משה גפני: נמנעים – אין

משה גפני: הצו אושר.